Жито вози моја мила дика
Жито вози моја мила дика,
Жито вози, а ајкачом пуца,
А у мени срце моје куца. 
Жито вози, а на возу седи, 
Па воловом овако беседи:
Чале, кајла, отуд иде врајла!
Чале, ревка, ето иде сека!
А кад мене моја дика спази,
Чим ме спази, са воза силази,
Па повика из свег грла дика:
Сту, хој, бика! стани, ево дика!

Извор  
Стеван Бошковић. 1862. Бачванске песме. Печатња Игњата Фукса: Нови Сад. стр. 28.

Српске лирске народне песме‎
Бачванске песме